paragraph_text: Površina države je 811 km&sup2;, na kojoj živi 103.500 stanovnika dok je prosječna gustoća naseljenosti 135 stan./km&sup2;. Površina prostranstva između atola i otoka ekvivalenta je kopnenoj površini SAD-a. Većina zemljišta na atolima je na manje od dva metra iznad razine mora, najviša točka je 265 metra iznad razine mora. Prema izvješću Ujedinjenih naroda iz 1989. Kiribati su identificirani kao jedna od zemalja koje bi u potpunosti mogle nestati u 21. stoljeću, ako se ne poduzmu koraci za rješavanje globalnih klimatskih promjena. Obala otoka ukupno je duga 1.143 km.